CELEX: 32021R1324
Language: hu
Date: 2021-08-10 00:00:00
Title: A Bizottság (EU) 2021/1324 végrehajtási rendelete (2021. augusztus 10.) az 1597/2002/EK rendeletnek az erdészeti szaporítóanyagok alapanyagairól készült nemzeti jegyzékek benyújtásának formátuma tekintetében történő módosításáról

2021.8.11.   
               
               
                  HU
               
               
                  Az Európai Unió Hivatalos Lapja
               
               
                  L 288/19
               
            
         A BIZOTTSÁG (EU) 2021/1324 VÉGREHAJTÁSI RENDELETE
         (2021. augusztus 10.)
         az 1597/2002/EK rendeletnek az erdészeti szaporítóanyagok alapanyagairól készült nemzeti jegyzékek benyújtásának formátuma tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az erdészeti szaporítóanyagok forgalmazásáról szóló, 1999. december 22-i 1999/105/EK tanácsi irányelvre (1) és különösen annak 10. cikke (3) bekezdésére,
         mivel:
         
                     (1)
                  
                  
                     Az 1597/2002/EK bizottsági rendelet (2) egységesített formátumot határoz meg a tagállamok számára, hogy benyújtsák a Bizottságnak az erdészeti szaporítóanyagok alapanyagainak nemzeti jegyzékét.
                  
               
                     (2)
                  
                  
                     A Bizottság a közelmúltban az említett nemzeti jegyzékek elektronikus benyújtására szolgáló információs rendszert fejlesztett ki erdészeti szaporítóanyagokra vonatkozó információs rendszer névvel (FOREMATIS). A FOREMATIS lehetővé teszi a tagállamok számára, hogy nemzeti jegyzékeiket közzétegyék a Bizottság honlapján.
                  
               
                     (3)
                  
                  
                     E technikai fejlődés miatt az 1597/2002/EK rendeletben előírt nemzeti jegyzékek formátumát a FOREMATIS formátumával kell felváltani.
                  
               
                     (4)
                  
                  
                     Az 1597/2002/EK rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1597/2002/EK rendelet a következőképpen módosul:
            
                        1.
                     
                     
                        Az 1. cikk helyébe a következő szöveg lép:
                        
                           „1. cikk
                           Az 1999/105/EK irányelv 10. cikkének (2) bekezdésében említett nemzeti jegyzéket az egyes tagállamok a Bizottság erdészeti szaporítóanyagokra vonatkozó információs rendszerén keresztül és annak formátumával összhangban nyújtják be (*1).
                        
                        
                           (*1)  https://ec.europa.eu/forematis/”."
                        
                     
                  
                        2.
                     
                     
                        A mellékletet el kell hagyni.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 11., 2000.1.15., 17. o.
         
         
            (2)  A Bizottság 1597/2002/EK rendelete (2002. szeptember 6.) az erdészeti szaporítóanyagok alapanyagairól készült nemzeti jegyzékek formátumának tekintetében az 1999/105/EK tanácsi irányelv alkalmazására vonatkozó részletes szabályok megállapításáról (HL L 240., 2002.9.7., 34. o.).